CELEX: 62021CN0200
Language: da
Date: 2021-03-31 00:00:00
Title: Sag C-200/21: Anmodning om præjudiciel afgørelse indgivet af Tribunalul București (Rumænien) den 31. marts 2021 — TU og SU mod BRD Groupe Société Générale SA og Next Capital Solutions Limited

9.8.2021   
            
            
               DA
            
            
               Den Europæiske Unions Tidende
            
            
               C 320/12
            
         
      Anmodning om præjudiciel afgørelse indgivet af Tribunalul București (Rumænien) den 31. marts 2021 — TU og SU mod BRD Groupe Société Générale SA og Next Capital Solutions Limited
      (Sag C-200/21)
      (2021/C 320/15)
      Processprog: Rumænsk
      
         Den forelæggende ret
      
      Tribunalul București
      
         Parter i hovedsagen
      
      
         Appellanter: TU og SU
      
         Indstævnte: BRD Groupe Société Générale SA og Next Capital Solutions Limited
      
         Præjudicielt spørgsmål
      
      Er direktiv 93/13 (1) til hinder for en national bestemmelse som den, der følger af kapitel VI, artikel 712 ff., i Codul de procedură civilă (den civile retsplejelov), som fastsætter en frist på 15 dage, inden for hvilken rekvisitus ved fremsættelse af en indsigelse mod tvangsfuldbyrdelsen kan påberåbe sig, at et kontraktvilkår i tvangsfuldbyrdelsesgrundlaget er urimeligt, mens et søgsmål med påstand om, at det fastslås, at der foreligger urimelige kontraktvilkår i tvangsfuldbyrdelsesgrundlaget, ikke er underlagt nogen frist, og der inden for rammerne af dette sidstnævnte søgsmål er fastsat en mulighed for, at rekvisitus kan anmode om udsættelse af tvangsfuldbyrdelsen i henhold til den civile retsplejelovs artikel 638, stk. 2?
      
         (1)  Rådets direktiv 93/13/EØF af 5.4.1993 om urimelige kontraktvilkår i forbrugeraftaler (EFT 1993, L 95, s. 29).